Decembrie 2024

**Comunicat de presă**

**5.32 % rata șomajului înregistrat în județul Harghita în luna noiembrie 2024**

La sfârșitul lunii noiembrie 2024, rata șomajului înregistrat la nivelul județului Harghita a fost de 5,32%, mai mare decât cea din luna anterioară cu 0,26 pp.

Numărul total de șomeri la sfârșitul lunii noiembrie 2024 a fost de 6385 persoane, mai mare cu 309 de persoane față de cel înregistrat la sfârșitul lunii anterioare.

Din totalul șomerilor înregistrați, 1572 au fost șomeri indemnizați (din care 253 persoane sunt proaspat absolventi) și 4813 neindemnizați. Numărul șomerilor indemnizați a crescut cu 111 persoane, iar numărul șomerilor neindemnizați a crescut cu 198 persoane față de luna precedentă.

Ponderea șomerilor neindemnizați în numărul total al șomerilor (75,40%) a scăzut față de luna precedentă cu 0.55 pp.

Pe medii de rezidență, numărul șomerilor la sfârșitul lunii noiembrie se prezintă astfel: 1.870 șomeri provin din mediul urban și 4.515 șomeri provin din mediul rural.

La 30.11.2024 cei mai mulți șomeri aveau vârsta cuprinsă între 40-49 ani (1477), urmați de cei cu vârsta între 30-39 ani (1322), cei cu vârsta de sub 25 ani (1137), apoi cu vârsta peste 55 ani (990), urmați de cei cu vârsta între 50-55 ani (966), cei mai puțini șomeri fiind persoanele cu vârsta cuprinsă între 25-29 ani (493).

Structura șomajului pe grupe de vârstă la finele lunii noiembrie 2024 se prezintă sugestiv astfel:

Referitor la structura șomajului după nivelul de instruire, șomerii fără studii și cei cu nivel de instruire primar au o pondere însemnată în totalul șomerilor înregistrați în evidența AJOFM Harghita, de 47,31%, urmat de șomerii cu nivel de instruire gimnazial care reprezintă 23,51% din totalul șomerilor înregistrați, apoi cei cu studii liceale (14,60%), urmat de cei cu studii profesionale ( 10.42%) și cei cu studii universitare (3,05%), iar cei cu studii postliceale reprezintă cel mai mic procent din total 1,11%.

Structura șomerilor pe nivel de studii la finele lunii octombrie 2024 se prezintă sugestiv astfel:

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.

AGENȚIA JUDEȚEANĂ PENTRU OCUPAREA FORȚEI DE MUNCĂ HARGHITA.